वोडाफोन, आइडिया ने प्रीपेड शुल्क दरें 20% तक बढ़ाईं  
वोडाफोन एस्सार एवं आइडिया सेलुलर प्रीपेड ग्राहकों के लिए शुल्क दरें 20 प्रतिशत तक बढ़ा दी हैं। हाल में भारती एयरटेल ने प्रीपेड ग्राहकों के लिए शुल्क दरें बढ़ाई हैं।
दो अग्रणी मोबाइल ऑपरेटरों- वोडाफोन एस्सार एवं आइडिया सेलुलर प्रीपेड ग्राहकों के लिए शुल्क दरें 20 प्रतिशत तक बढ़ा दी हैं। हाल ही में भारती एयरटेल ने प्रीपेड ग्राहकों के लिए शुल्क दरें बढ़ाई हैं। उद्योग सूत्रों के मुताबिक, ये शुल्क दरें पिछले कुछ दिनों पहले बढ़ाई गईं।  संपर्क करने पर वोडाफोन के प्रवक्ता ने कहा, हम शुल्क मुद्दों पर टिप्पणी नहीं करते। वहीं, आइडिया के अधिकारियों ने कहा, कंपनी अपने तिमाही नतीजे घोषित किए जाने तक कोई टिप्पणी नहीं करना चाहेगी।  वोडाफोन और आइडिया देशभर में मोबाइल फोन सेवाएं उपलब्ध कराती हैं और इन्होंने कुछ सर्किलों में प्रीपेड शुल्क दरें बढ़ाई हैं। नई शुल्क दर के ब्यौरे हासिल नहीं किए जा सके। पिछले सप्ताह, भारती एयरटेल ने विभिन्न सर्किलों में कुछ पैकेजों के लिए प्रीपेड शुल्क दरें 20 प्रतिशत तक बढ़ा दी थी।